open-index/open-wikipedia-markdown huggingface dataset:
תסביך קדוש מעונה

בפסיכולוגיה פופולרית **תסביך קדוש מעונה** (באנגלית: **Martyr complex**) מבטא השתוקקות אדם מסוים הסובל מהתסביך לתחושה של להיות קדוש מעונה לטובתו העצמית. התסביך אינו מונח קליני, אינו ניתן לאבחון קליני ואינו מוזכר במדריך לאבחון וסטטיסטיקה של הפרעות נפשיות (DSM).

יכול לבוא לידי ביטוי בחיפוש פעיל אחר סבל, כאב או רדיפה כולל סגפנות וכפרה, בין אם מצורך פיזי כלשהו או במטרה להימנע מאחריות. במקרים מסוימים, נובע מהאמונה שהקדוש המעונה סומן לרדיפה בגלל יכולות או יושרה יוצאי דופן, ורצון להיות מוצג כאדם שכזה. תסביכי קדוש מעונה אחרים כוללים סבל מכוון בשם אהבה או חובה. זוג תסביך זה נצפה בעיקר במשפחות עניות, כמו במערכות יחסים תלותיות או מתעללות. הרצון למות "מות קדושים" נחשב לעיתים כסוג של מזוכיזם. התאולוג פול ג'ונסון רואה באמונות מסוג זה כנושא לדאגה בבריאות הנפש של אנשי הכמורה.

## לקריאה נוספת
* Merari, Ariel, et al. "Personality characteristics of “self martyrs”/“suicide bombers” and organizers of suicide attacks." Terrorism and Political Violence 22.1 (2009): 87-101.
* Flanagan, Kieran, and Peter C. Jupp. "Martyrs and martyrdom." Mortality 19.2 (2014): 105-116.
* Bélanger, Jocelyn J., et al. "The psychology of martyrdom: making the ultimate sacrifice in the name of a cause." Journal of Personality and Social Psychology 107.3 (2014): 494.

## ראו גם

* סינדרום ירושלים
* מושיע לבן
* תסביך המושיע
* תסביך אלוהים
* בריאות הנפש של ישו
* תסביך משיחי
* היהודי הנודד
* קסנדרה (מטאפורה)


## קישורים חיצוניים

## הערות שוליים

קדוש מעונה
קטגוריה:משיח
אלן פיקוק

**אלן פיקוק** (באנגלית: **Alan Peacock**; 29 באוקטובר 1937 – 29 ביוני 2025) היה כדורגלן אנגלי.

## קריירת מועדונים
פיקוק שיחק את מרבית הקריירה שלו במידלסברו, ובנוסף שיחק גם בלידס יונייטד ובפלימות' ארגייל. הוא הצטרף למידלסברו ב-1954 והפך לשחקן קבוע בקבוצה ב-1958, לצידו של בריאן קלאף. קלאף הבקיע את רוב השערים, בין היתר בזכות סגנון המשחק הלא-אנוכי של פיקוק מול השער. לאחר שקלאף עבר לסנדרלנד ב-1961, הבקיע פיקוק בעונה שלאחר מכן 24 שערים ב-34 משחקים.

בשנת 1964 עבר ללידס יונייטד תמורת 55,000 ליש"ט כדי לעזור לקבוצה של דון ריווי להעפיל לליגה הראשונה, מטרה שהושגה באותה עונה עם 8 שערים ב-14 משחקים של פיקוק. הוא נשאר בלידס שלוש עונות נוספות, הבקיע 30 שערים ב-65 משחקים, אך פציעות חוזרות ונשנות הביאו למכירתו לפלימות' ארגייל ב-1967 תמורת 10,000 ליש"ט. לאחר עונה אחת בלבד נאלץ לפרוש ממשחק פעיל בגיל 30, בשל פציעות.

## קריירה בין-לאומית
קצב הכיבושים הגבוה של פיקוק הקנה לו מקום בסגל נבחרת אנגליה בכדורגל למונדיאל 1962. הוא ערך את הופעת הבכורה שלו במשחק שלב הבתים מול נבחרת ארגנטינה בכדורגל. מאז רק אלן קלארק ב-1970 ערך הופעת בכורה במשחק בגביע העולם. בסך הכול שיחק פיקוק 6 משחקים בינלאומיים במדי אנגליה והבקיע 3 שערים, שניים מהם בניצחון 0–4 על נבחרת ויילס בכדורגל בנובמבר 1962.

## חיים אישיים ומוות
לאחר פרישתו חזר פיקוק לעיר הולדתו. הוא לבש לאורך הקריירה את החולצה מספר 9, והחזיק במשך ארבעים שנה בחנות עיתונים בשכונת אורמסבי שבמידלסברו.

בשנת 2018 אובחן פיקוק כסובל מדמנציה, והוא נפטר ב-29 ביוני 2025, בגיל 87.

## תארים
**לידס יונייטד**
* סגנית אלופת גביע ה-FA לעונת 1964–1965

## הערות שוליים

קטגוריה:כדורגלני פלימות' ארגייל
קטגוריה:כדורגלני לידס יונייטד
קטגוריה:כדורגלני מידלסברו
קטגוריה:כדורגלני מונדיאל 1962
קטגוריה:כדורגלני נבחרת אנגליה
קטגוריה:אנגלים שנולדו ב-1937
קטגוריה:אנגלים שנפטרו ב-2025
תן לשים ת'ראש על דיונה

"**תן לשים ת'ראש על דיונה**" הוא שיר הנושא של סרט הקאלט הישראלי "גבעת חלפון אינה עונה", בכיכובם של שלישיית הגשש החיוור, שיצא לאקרנים בשנת 1976. את השיר כתב הבמאי והתסריטאי של הסרט אסי דיין והלחין אותו נפתלי אלטר, שאף שיחק בסרט כש"ג במוצב.

## גרסאות כיסוי
הלהקה הישראלית מוניקה סקס הוציאה גרסת רוק של השיר, שיצא לאור באלבומם "הסיפור המתוק" משנת 1995.

להקת הצרובים, שחבריה מבצעים חיקויים של זמרים ישראלים מפורסמים, כמו שלמה ארצי (גילי מיילי), צביקה פיק (שמוליק ספן), עברי לידר (ניר דרזי), עמיר בניון (ליאור מיירה), שרית חדד (לוטם חן) ומרגלית צנעני (חלי חיו), הפיקו קליפ קומי לשיר בשנת 2006, להעלאת רוחם של חיילי צה"ל בתקוופת מלחמת לבנון השנייה.

בסרט הקולנוע הישראלי "הלהקה האחרונה בלבנון", משנת 2016, השחקנים אורי לייזרוביץ', עפר שכטר ועופר חיון, שרים את השיר במהלך נסיעה במכונית.

מלחין השיר, נפתלי אלטר ולהקה של אמנים צעירים, ביצעו את השיר במסגרת הופעה חיה בבית היוצר, בשנת 2020.

היוצרת נורית פלד-קירשטיין הקליטה גרסת כיסוי לשיר באלבומה "זמן געגוע" בהפקת יאיר סתוי, משנת 2020.

השחקן אריק משעלי הקליט את השיר בשנת 2023, במתוך מופע הסטנד-אפ שלו, "שנות השמונים".

חבורת זהו זה! בעיבודו של אמיר לקנר, ביצעה גרסת כיסוי לשיר בשנת 2024, מתוך תוכניתם בערוץ כאן 11.

מירי מסיקה ביצעה את השיר מתוך מופע במוזיאון תל אביב, בנובמבר 2024.

## קישורים חיצוניים
* '''"תן לשים ת'ראש על דיונה"''', באתר הספרייה הלאומית
* 
* אקורדים לשיר, באתר Tab4u

###### ביצועים
* 
* 
* 
* 
* 
* 
* 
* 

## הערות שוליים

קטגוריה:שירי הגשש החיוור
קטגוריה:שירים בעברית
קטגוריה:שירים שנכתבו על ידי אסי דיין
קטגוריה:שירים שהולחנו על ידי נפתלי אלטר
קטגוריה:שירים מסרטי קולנוע
קטגוריה:שירים על הצבא
קסנדרה (מטאפורה)

[שמאל|ממוזער|175px|[קסנדרה, אוולין דה מורגן 1898]]
**המטאפורה של קסנדרה** (המכונה בשמות שונים גם כ"תסביך", "תסמונת", "תופעה", "מצב קשה", "דילמה", "קללה") מתייחסת לאדם שאחרים אינם מאמינים לאזהרותיו או חששותיו גם אם מוצדקים.

המושג יושם כמטאפורה במגוון הקשרים בפסיכולוגיה, סביבתנות, פוליטיקה, מדע, קולנוע, עולם התאגידים ופילוסופיה; המושג נמצא בשימוש לפחות החל משנת 1914, כאשר צ'ארלס עומאן השתמש בו בספרו "היסטורית מלחמת חצי האי". מאוחר יותר, בשנת 1949, הפילוסוף הצרפתי גסטון בשלאר טבע את המונח "תסביך קסנדרה" כדי להתייחס לאמונה שניתן לדעת דברים מראש.

הפסיכואנליטיקאית מלאני קליין ייצגה בפרשנותה את קסנדרה כביטוי למצפון המוסרי האנושי שתפקידו העיקרי הוא להתריע, בעיקר על הפרות מוסריות והשלכות חברתיות אפשריות שיכולות לנבוע ממה שקליין מכנה "הסופר-אגו האכזר" המיוצגים במיתוס היווני על ידי אדונה של קסנדה, האל אפולו ורודפיה של קסנדרה. כשתחזיותיה של קסנדה לרוב מעוררות באחרים "סירוב להאמין במה שהם יודעים שהוא נכון, תוך ביטוי אוניברסלי לנטייה להכחשה כשמטרת ההכחשה לרוב מבטאת רצון בהגנה מפני חרדת רדיפה ואשמה". ג'ין שינודה בולן הוסיפה בשנת 1989 על הפרופיל הפסיכולוגי של "אישיות קסנדרה" בהשלכה ממערכת היחסים שבין קסנדרה לאפולו כי אישיות קסנדרה עשויה להפגין גוונים "היסטריים", שגורמת לאחרים לא להאמין לה כשהיא מנסה לשתף במה שהיא יודעת. כש"כארכיטיפ, אפולו מגלם את היבט האישיות שרוצה הגדרות ברורות, נמשך לשליטה במיומנות, מעריך סדר והרמוניה, ומעדיף להסתכל על פני השטח מאשר על מה שעומד בבסיס המראה. הארכיטיפ של אפולו מעדיף חשיבה על פני רגש, מרחק על פני קרבה, והערכה אובייקטיבית על פני אינטואיציה סובייקטיבית."

בפסיכולוגיה המונח משמש פסיכולוגים מסוימים לתיאור אנשים החווים סבל פיזי ורגשי כתוצאה מתפיסות אישיות מטרידות, שבעיתות שיתוף אחרים לא מאמינים להם.

בשנת 2022 יצאה סדרת הדוקו "נבואת קסנדרה" בעניין שיטות המימון האיראנית באמריקה הלטינית ובעיקר בשיתוף מול ארגנטינה וונצואלה, דרך תיווך מכוניות יוקרה, סחר בסמים והלבנות הון בינלאומיות.

## ראו גם
* קסנדרה
* הילד שצעק זאב

## הערות שוליים

קטגוריה:תסביכים
קטגוריה:נשים באמנות
קטגוריה:מיתולוגיה יוונית
קטגוריה:ביטויים
ויקטור בומונט

**ויקטור בומונט** (באנגלית: **Victor Beaumont**; 7 בנובמבר 1912 – 21 במרץ 1977) היה שחקן קולנוע וטלוויזיה בריטי יליד גרמניה.

## ביוגרפיה
נולד בברלין בשם **פטר וולף**. בשנות ה-30 היגר ל. משנות ה-40 הופיע בסרטים ובדרמות טלוויזיוניות בריטיות ובסרטים הוליוודיים משנות ה-60. הוא ידוע בעיקר בזכות גילום דמויות נאציות גרמניות בסרטים כמו "תותחי נברון", "הנשרים פשטו עם שחר", "גיבורי טלמרק" ו"וילי וונקה ומפעל השוקולד".

כמו כן הופיע, בין היתר, בסרטים "הראשון בין המעטים", "מרקיע שחקים", "הייתי כפילו של מונטי", "להטביע את הביסמרק!", "הרכבת", "כדור הרעם" ו"ליל הגנרלים".

בומונט נפטר בגיל 64.

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:שחקני קולנוע וטלוויזיה בריטים
קטגוריה:מהגרים מגרמניה לממלכה המאוחדת
קטגוריה:בריטים שנולדו ב-1912
קטגוריה:בריטים שנפטרו ב-1977
ATB מרקט

**ATB מרקט** (באוקראינית: **АТБ-Маркет**) היא רשת הסופרמרקטים האוקראינית הגדולה ביותר הן מבחינת מחזור המכירות והן מבחינת מספר החנויות, אשר בשנת 2021 מנתה 1,314 סניפים. כמו כן, היא מספקת משלוחי מוצרים עד הבית. הרשת היא חלק מתאגיד ATB.

## היסטוריה
ההיסטוריה של הרשת החלה בשנת 1993 עם שש חנויות מכולת בדנייפרופטרובסק. החברה נמצאת כיום בבעלות שווה של שלושה אנשי עסקים מדנייפרופטרובסק.

בשנת 1998 החליטה ההנהלה להכניס מערכת שירות עצמי בחנויות. בשנת 2001, החנויות עם דלפקים עוצבו מחדש לסופרמרקטים ונקראו "ATB". מאז, החברה מיצבה את עצמה כרשת חנויות דיסקאונט עם מגוון רחב של סחורות במחירים הנמוכים ממחיר השוק הממוצע.

על פי סוכנויות מחקר, הרשת היא רשת הקמעונאות הגדולה ביותר באוקראינה ויש לה יותר מ-1,000 חנויות ב-248 יישובים ב-22 מחוזות באוקראינה. יותר מ-3 מיליון איש קונים כאן מדי יום. בשנת 2024, מחזור המכירות של הרשת הסתכם ב-249 מיליארד הריבניה.

## קישורים חיצוניים

* 

## הערות שוליים

קטגוריה:חברות אוקראיניות
קטגוריה:רשתות מרכולים
ארניקוליטים

[ממוזער| [מאובן עקבות של ארניקוליטים בסלע. השריד מופיע כזוגות עיגולים. קנה המידה = 2 ס"מ.]]
ממוזער| ארניקוליטים במישור אנכי. הסלע נחתך בעזרת מסור סלעים עם שני חיתוכים אלכסוניים. קנה מידה = 1 ס"מ.
**ארניקוליטים** (באנגלית: **Arenicolites**) הם איכנוטקסון בצורת U (מאובן עקבות) המתוארך לתקופת האדיקר ואילך ושרידיו נמצאו באוסטרליה הדרומית. מאובן זה הוא שריד של זוג עיגולים צמודים זה לזה על משטח סלע עם מאובנים (bedding plane). בחתך אנכי, המסלולים הם בצורת U או J. הם נראים כמו מחילות שנוצרו על ידי סוג של תולעת.

## קישורים חיצוניים

## הערות שוליים

קטגוריה:מאובנים מפורסמים
דיוקן המלכה שארלוט (1775)

**דיוקן המלכה שארלוט** הוא ציור שמן על בד מן השנים 1775 לערך, המבוסס על דיוקן מאת האמן יוהאן זופאני , יליד פרנקפורט שפעל בלונדון. היצירה היא עותק של ראש הדמות מתוך דיוקן זוגי שזופאני צייר בשנת 1771 של המלך ג'ורג' השלישי והמלכה שארלוט. הציור נמצא כיום באוסף המלכותי הבריטי תחת מספר הקטלוג RCIN 403536, ומוצג באחד מארמונות המלוכה.

## תיאור היצירה
המלכה שארלוט מתוארת כשהיא לובשת שמלה בהירה, המעוטרת בסרטים על גזרת החזה. מעל לשמלה היא עוטה שאל שחור, אשר מוסיף ניגוד דרמטי לצבע הבהיר של הבגד. שערה מפודר, מעוצב בהתאם לאופנת התקופה, ומשולב בו שרשרת פנינים. היא עונדת עגילי פנינה וקולר פנינים, המחזקים את הרושם של אלגנטיות וסדר. הדמות שובצה במסגרת אובלית אשלייתית (טרומפ-לויל), היוצרת תחושת תבליט או שיבוץ מדומה, באופן שמעניק לציור מראה מהודר המזכיר מדליה או קמיע ממוסגר.

## השוואה ליצירות אחרות
הציור מהווה עותק של דיוקן המלכה שארלוט כפי שהופיעה ביצירה זוגית שזופאני צייר בשנת 1771 (OM 1196), לצד דיוקן המלך (OM 1195). ההעתקה מתמקדת בראש ובחלק העליון של הגוף בלבד, תוך שמירה מדויקת על המאפיינים החזותיים המקוריים. בעוד שדיוקן המקור הציג את בני הזוג המלכותיים בהרכב מלא, גרסה זו מציעה פורמט מצומצם ואינטימי, המדגיש את דמות המלכה בלבד במסגרת מדומה.

## הערות שוליים

קטגוריה:דיוקנאות של משפחת המלוכה הבריטית
קטגוריה:דיוקנאות נשים
קטגוריה:ציורי שמן
קטגוריה:ציורים מהמאה ה-18
קטגוריה:שארלוט ממקלנבורג-שטרליץ בתרבות
נבולסי

**א-נאבולסי** (בערבית: **النابلسي**) הוא שם משפחה.

קטגוריה:שמות משפחה ערביים
נמרוד כהן

**נמרוד כהן** (נולד ב-15 ביולי 2004) הוא ישראלי שנחטף ב־7 באוקטובר 2023 על ידי מחבלי ארגון הטרור חמאס בזמן שהיה חייל צה"ל בטבח שבעה באוקטובר. הוא הוחזק בשבי חמאס ברצועת עזה במשך שנתיים, ושוחרר במסגרת הסכם חמאס–ישראל ב-13 באוקטובר 2025.

## ביוגרפיה
כהן למד בבית הספר היסודי רמון ברחובות, ואחר כך המשיך ללימודים במגמה ראלית בבית הספר אורט רחובות. במקביל הוא הדריך בחוגי סיירות עד לגיוסו לחטיבת השריון.

### החטיפה

במהלך מתקפת הטרור של חמאס על יישובי עוטף עזה, צוות טנק 3 של נמרוד יצא להדוף את המתקפה בגבול רצועת עזה. הטנק מגדוד 77 תפסו אז קו בגבול הרצועה באזור מוצב שנקרא "הבית הלבן" שנמצא בין הקיבוצים ניר עוז ונירים. על פי תחקיר שערך צה"ל, מערכת ההגנה האקטיבית של הטנק, מעיל רוח, לא פעלה והוא ספג פגיעה של טילי נ"ט או פיצוץ מטען שהוצמד אליו. הפגיעה אשר השביתה את הטנק, העלתה אותו באש ואילצה את צוות הטנק לצאת ממנו.

מספר תיעודים של הטנק החרוך הופצו בשעות בוקר המתקפה. בחלק מהתיעודים נראים מחבלי חמאס גוררים את ארבעת החיילים מתוך הטנק ועל האדמה בסמוך אליו. בהמשך התקבלו דיווחים כי ארבעתם נחטפו לרצועה.

מפקדים ששירתו בקו הגבול סיפרו כי הם מיעטו לנסוע בטנקים בשבועות שקדמו ל־7 באוקטובר. לדבריהם, הפעם האחרונה שבה נסעו בטנקים ברציפות הייתה בתרגיל שנערך שלושה חודשים קודם לכן.

צה"ל קבע בהמשך במועדים שונים כי שלושת חבריו של רב"ט נמרוד לצוות – עומר נאוטרה, שקד דהן ועוז דניאל – נהרגו ביום הטבח, וגופותיהם מוחזקות ברצועה.

### בשבי

נמרוד לא שוחרר בשתי העסקאות הראשונות לשחרור החטופים.

ב-15 ביולי 2024 ציינה עיריית רחובות את יום הולדתו ה-20 של נמרוד.

שנה אחר כך ב-15 ביולי 2025 ציינו בני משפחה וחבריו את יום הולדתו ה-21 של נמרוד בכיכר החטופים בתל אביב. על הבמה בכיכר החטופים הופיעו רביד פלוטניק, איה כורם, הדג נחש והראפר חן פורתי. את האירוע הנחה איל קיציס.

במהלך השבי התקבלו מספר אותות חיים מנמרוד, כולל מסר שהועבר ממנו על ידי אחד משורדי השבי: "אני בסדר, אוהב".

ב-1 במרץ 2025 זוהה נמרוד בסרטון שבו תועדו החטופים איתן ויאיר הורן על סמך הקעקוע שעל ידו.

על פי עדויות של ניצולי שבי ומידע שהתקבל, מצבו הנפשי של נמרוד בשבי היה קשה והוא היה מסוגר ומיעט לדבר. בחלק מהזמן שבו שהה בשבי, הוא הוחזק בכלוב קטן שמיועד לבעלי חיים. בעקבות היותו חייל צה"ל, הוא עבר חקירות קשות ועינויים, בזמן שידיו אזוקות, ובמהלך החקירות, המחבלים הציגו לו סרטונים שבהם נהרגו חבריו. בנוסף, התקבלו עדויות שנמרוד סבל מדלקת אוזניים שלא טופלה בעקבות זיהום שהתפתח במנהרות ומפריחה חמורה בכל גופו עבורה לא קיבל טיפול רפואי.

## לאחר השחרור מהשבי
בפברואר 2026 הודיע כהן על כוונתו לחזור ולשרת בצה"ל. כהן הסביר שלפני החטיפה הוא שירת רק 10 חודשים, וכי הוא מעוניין לעשות שירות משמעותי. 

## חיים אישיים
בנם של ויקי ויהודה. יש לו אחות תאומה בשם רומי ואח גדול בשם יותם. המשפחה מתגוררת ברחובות.

## קישורים חיצוניים
* 
* 
* 
* 

## הערות שוליים

קטגוריה:בני ערובה וחטופים בטבח שבעה באוקטובר
קטגוריה:חיילי צה"ל במלחמת חרבות ברזל
קטגוריה:רחובות: אישים
קטגוריה:בוגרי תיכון אורט רחובות
קטגוריה:שבויי צה"ל
קטגוריה:ישראלים שנולדו ב-2004
מחיר קבוע

**מחיר קבוע** (באנגלית: **Fixed price**) הוא מחיר שנקבע לטובין או שירות שאינו כפוף או ניתן ביכולת להתמקחות או סחר חליפין. המחיר יכול להיות קבוע מכיוון שהמוכר קבע אותו ככזה, או מכיוון שהמחיר מנוהל על ידי הרשויות במסגרת רגולצית מחירים. מחירים קבועים עשויים להתייחס גם לעסקת החלף שבהן התשלומים נקבעים לפי שיעור ריבית ללא תקרה, אם לא מתייחסים לנקודות מחיר מוסכמות שאינן ניתנות לשינוי במצבים רגילים. אלו חלים גם על מחירים קניה או מכירה בחוזים, לפיהם המחיר אינו ניתן לשינוי, אלא אם כן קיימים סעיפי התייחסויות מקלים מתוכננים מראש כמו ריבית, הצמדה, פיגורים וכו'.

מיקוח נפוץ מאוד בחלקים רבים של העולם כשקיימים מקומות בהם אף נהוג להגיע לעסקאות מתוך נקודת מיקוח אך ברכישת מוצרים במרכול. נפוץ בעיקר בבאזארי המזרח התיכון, אפריקה ואסיה, אך לא נהוג ברוב חנויות הקמעונאות באירופה, צפון אמריקה ויפן. במקומות אחרים, מחירים קבועים נוטים להיות יוצאי דופן מהנורמה, כחלק מסל בריאות או פיקוח מחירים על מוצר צריכה.

## ראו גם
* תמחור דינמי

## הערות שוליים

קטגוריה:כלכלה מתוכננת
הקרב האחרון (שיר)

"**הקרב האחרון**" הוא שיר המביע תקווה שהקרב אליו יוצאים הלוחמים יהיה הקרב האחרון. את השיר כתב חיים חפר והלחין משה וילנסקי עבור להקת הצ'יזבטרון ב-1947. הביצוע הידוע ביותר של השיר הושר על ידי שושנה דמארי.

## ההיסטוריה של השיר
בתחילת 1948, לאחר פרוץ מלחמת העצמאות, הוקמה להקת הצ'יזבטרון כדי לבדר את החיילים שלחמו במלחמה. כדי להעשיר את הרפרטואר של הלהקה הוזמנו פזמונאים ישראלים לכתוב לה שירים וביניהם חיים חפר. חפר שמע באותה תקופה את השיר שיר אלייך של יעקב אורלנד (מילים) ומרדכי זעירא (לחן) ואהב את הלחן של זעירא וכתב את המילים עבור לחן זה.

הצ'יזבטרון החל להשמיע את השיר בלחן "הגנוב" מזעירא. לאחר כחודשיים יצר חפר קשר עם משה וילנסקי שהחליט לכתוב לחן מקורי למילים של חפר. הלחן של וילנסקי הוא המוכר מאז.

במקביל לביצוע השיר על ידי הצ'יזבטרון הציעו חפר ווילנסקי את השיר לשושנה דמארי, שהופיעה באותה תקופה בתיאטרון לי-לה-לו. דמארי מספרת שהפעם הראשונה שהופיעה עם השיר הייתה בבית קפה "ירדן" ברחוב בן יהודה בתל אביב בפני מחלקת לוחמים טירונים לפני רדתם לקרב הראשון שלהם בנגב. לפי דמארי על אף התקווה במילות השיר, רבים מחברי אותה מחלקה לא חזרו. בהמשך התפרסם הביצוע של דמארי ברחבי ישראל והפך לגרסה המועדפת של השיר.

בנוסף לשושנה דמארי והצ'יזבטרון בוצע השיר גם על ידי הגבעטרון, להקת פיקוד הצפון, שלמה ארצי, חבורת שירו שיר, רונית אופיר, שלישיית שריד, יזהר כהן ואחרים.

ב-1966 נכלל השיר באלבום אוסף שיריו של חיים חפר, אח, פגישה שכזאת. ב-1968 הוציאה שושנה דמארי תקליט עם הקלטות מחודשות של שיריה וביניהם גם "הקרב האחרון".

## מבנה השיר

השיר בנוי משמונה בתים כשאחרי כל שני בתים יש שני בתים של פזמון:
* שני הבתים הראשונים והפזמון שאחריהם מוקדשים ללוחמים היוצאים עם ערב לקרב בדרום הארץ (בַּדְּרָכִים הַמּוֹבִילוֹת דָּרוֹמָה מַחְלָקָה יוֹצֵאת לַקְּרָב...) ונפרדים מהאם או מהאהובה (עִם עֲרֹב הַיּוֹם קוֹרֵא בִּשְׁמֵךְ הַנַּעַר וְהַבֵּן לוֹחֵשׁ: אִמִּי, אִמִּי...) בלי לדעת אם יחזרו.
* שני הבתים הבאים והפזמון בסוף מתייחסים לחוזרים מהקרב בסוף הלילה (מִדְּרָכִים הַמּוֹבִילוֹת דָּרוֹמָה – מַחְלָקָה תַּחְזֹר מִקְּרָב...עֵת יִכְבֶּה כּוֹכָב תָּשׁוּב הִיא מִן הַלַּיִל). חלקם חזרו חיים (אֶל הַסַּף נָבוֹא, נָבוֹא, אָחוֹת, לְפֶתַע, אֶת נִשְׁקֵנוּ אֶל הַקִּיר נַשְׁעִין) אך חפר לא שוכח לציין גם את אלו שנפלו בקרב (הַנּוֹפְלִים גַּם הֵם אָז יַעַמְדוּ בַּפֶּתַח וּמִצְחָם בַּלֵּיל יַלְבִּין). השיר מסתיים ברצון הלוחמים שזה היה הקרב האחרון (נָא חַיְּכִי, אָחוֹת, חָזַרְנוּ שׁוּב אֵלַיִךְ מִנִּי הַקְּרָב הָאַחֲרוֹן...)

באופן יוצא דופן, ביחס לשירים אחרים, שינה חפר במעט את הפזמון בין החלק הראשון (המתייחס ליציאה לקרב) והפזמון בחלק השני (המתייחס לחזרה מהקרב). מבחינה מוזיקלית השיר עצמו איטי בעוד שהפזמון מושר בסגנון יותר קיצבי.

## קישורים חיצוניים
* 
* 
* הקרב האחרון, באתר הספרייה הלאומית
* משה וילנסקי מספר על נסיבות הלחנת השיר "הקרב האחרון, באתר dailymotion.com

## הערות שוליים

קטגוריה:שירי הצ'יזבטרון
קטגוריה:שירי שושנה דמארי
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי משה וילנסקי
הפדרציה הבין-לאומית של ארגוני הצלב האדום והסהר האדום

**הפדרציה הבין-לאומית של ארגוני הצלב האדום והסהר האדום** (באנגלית: **International Federation of Red Cross and Red Crescent Societies**; בראשי תיבות: **IFRC**) היא פדרציה בין-לאומית הכוללת ארגוני סיוע הומניטרי המגיעים ל-160 מיליון אנשים בכל שנה דרך 191 תת-ארגונים של הפדרציה. הפדרציה מגיעה אל מקומות בהם חיי אנשים נמצאים בסיכון. על פי אתר הפדרציה, ארגוניה פועלים באופן עצמאי ללא הבדל גזע, מין, דת ודעות פוליטיות.

ה-IFRC שייכת לצלב האדום, תנועה בין-לאומית שנוסדה באמצע המאה ה-19 במטרה להעניק סיוע רפואי לפצועי מלחמה והגנה על צוותים רפואיים באזורי מלחמה. הפדרציה פועלת ביחד עם הוועד הבין-לאומי של הצלב האדום (ICRC), ארגון בין-לאומי שמטרתו להגן על קורבנות באזור סכסוכים צבאיים באמצעות הגשת סיוע הומניטרי.

## היסטוריה
### הקמה
ב-5 במאי 1919, לאחר מלחמת העולם הראשונה, נציגים של הצלב האדום מטעם מדינות הברית (הממלכה המאוחדת, צרפת, איטליה, יפן וארצות הברית), נפגשו בפריז במטרה לדון על הקמת "ליגת ארגוני הצלב האדום" (League of Red Cross Societies) שמטרתה "לחזק ולאחד את פעילות הרפואה באזורי הצלב האדום באמצעות יצירה של ארגונים חדשים". היוזמה להקמה הגיעה מהנרי פ. דוידסון (Henry P. Davison), יושב ראש הצלב האדום האמריקאי במסגרת "ועדת מלחמה".

הארגון הוקם באמצעות עזרתם של נשיא ארצות הברית, וודרו וילסון והגנרל הבריטי דייוויד הנדרסון. הנדרסון הפך לאחד מבכירי הפדרציה, שהחלה לפעול במוקדי סכסוך מזוינים. בנוסף, הפדרציה פעלה באזורים בהם התרחשו אסונות טבע. הפדרציה עוסקת בסבסוד ארגוני סיוע.

## פעילות
הפדרציה הבין-לאומית של ארגוני הצלב האדום והסהר האדום היא אחת מהפדרציות הגדולות בעולם בתחום הסיוע ההומניטרי. הפדרציה משתפת פעולה עם הצלב האדום האמריקאי (ARC), הצלב האדום הבריטי (BRC) והצלב האדום הגרמני (GRC).

הפדרציה מציינת שהפעילות העיקרית שלה היא:
* קידום ערכים הומניטריים
* תמיכה בארגוני סיוע
* תמיכה בפרויקטים

הצלב האדום האמריקאי כולל:
* כמעט 11.6 מיליון מתנדבים
* מעל 473,000 מועסקים בתשלום
* מעל 165,000 מועסקים בארגונים מקומיים של הפדרציה
* 19.4 אנשים מיליון תרמו דם לשירותי הפדרציה
* מעל 11 מיליון איש אומנו בהדרכת עזרה ראשונה של ארגוני הפדרציה
* מעל 106.5 מיליון איש פנו לשירותי הפדרציה
* מעל 49.5 מיליון פנו לשירותי הפדרציה בנושא אסונות טבע בשנת 2016
* 23.4 מיליארד פרנק שווייצרי הושקע בפדרציה בשנת 2016

## קישורים חיצוניים
* 

* 

## הערות שוליים

קטגוריה:משקיפים בעצרת הכללית של האומות המאוחדות
קטגוריה:הצלב האדום
קטגוריה:זוכי פרס נובל לשלום
קטגוריה:ארגוני עזרה
There's a Place

"**There's a Place**" (בעברית: "**יש מקום**") הוא שיר של להקת הרוק הבריטית הביטלס מהאלבום Please Please Me. בארצות הברית, השיר יצא כבי-סייד של הסינגל "Twist and Shout" והגיע למקום ה-74 במצעד הבילבורד הוט 100.

## רקע וכתיבה
השיר נכתב בעיקר על ידי ג'ון לנון במטרה ליצור שיר בסגנון מוטאון. לנון הסביר כי: ""There's a Place" היה הניסיון שלי ליצור משהו בסגנון מוטאון".

מנגד, פול מקרטני טען שהרעיון הראשוני לשיר היה שלו, ושההשראה לשם השיר הגיעה מהשיר "There's a Place for Us" מתוך פסקול הסרט זוכה האוסקר "סיפור הפרברים" (1961). המילים מתארות נסיגה אל המחשבות כמפלט מבדידות, רעיון שלנון המשיך להעמיק בשירים מאוחרים יותר כמו "I'm Only Sleeping" ו-"Tomorrow Never Knows".

## מבנה והרמוניה
השיר בנוי בסולם מי מז'ור. באופן חריג לשירי הביטלס המוקדמים, הוא כולל גשר מוזיקלי אחד בלבד. לנון ומקרטני שרים בהרמוניה קולית לכל אורך השיר, בליווי המפוחית הדומיננטית של לנון, המהווה גם היא סימן היכר של הצליל המוקדם של הלהקה.

## הקלטה
השיר הוקלט ב-11 בפברואר 1963 באולפני אבי רוד, במסגרת המרתון המפורסם בו הקליטה הלהקה את רוב אלבום הבכורה שלה ביום אחד. הם הקליטו 10 טייקים של השיר, כאשר לנון הוסיף את קטעי המפוחית באובר-דאבינג על טייק 10. המיקס הסופי, שכלל הוספת אפקט הדהוד, נערך על ידי המפיק ג'ורג' מרטין ב-25 בפברואר.

## הוצאה וביקורת
"There's a Place" יצא לאור בבריטניה כחלק מהאלבום Please Please Me ב-22 במרץ 1963. בארצות הברית, הוא יצא לראשונה באלבום "Introducing... The Beatles" ביולי 1963, ומאוחר יותר, ב-2 במרץ 1964, כבי-סייד של הסינגל "Twist and Shout". הסינגל הגיע למקום ה-74 במצעד הבילבורד הוט 100.

מבקרים רבים שיבחו את עומק המילים ביחס לשירי פופ אחרים של התקופה, וראו בו כסנונית הראשונה לסגנון הכתיבה המופנם והאישי שלנון יפתח בעתיד. כמה מהם השוו אותו לשירם של הביץ' בויז, "In My Room", שיצא באותה שנה ועסק בנושא דומה.

## משתתפים
לפי איאן מקדונלד:
* ג'ון לנון – שירה, מפוחית, גיטרת קצב
* פול מקרטני – שירה, גיטרה בס
* ג'ורג' האריסון – קולות רקע, גיטרה מובילה
* רינגו סטאר – תופים

## מצעדים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
גאורג שטיינדורף

ממוזער|195x195 פיקסלים|תמונה קבוצתית בגיזה, באירוע לכבוד סלים חסן. בשורה הראשונה מימין לשמאל, בנוב חבאשי, הרמן גראפו, פרסי ניוברי, גאורג שטיינדורף, הרמן יונקר וסלים חסן. מרץ 1933.
[ממוזער|200x200 פיקסלים| גאורג שטיינדורף (מימין) עם [ג'ורג' אנדרו רייזנר (משמאל) בגיזה, מצרים (1935)]]
**גאורג שטיינדורף** (12 בנובמבר 1861, דסאו - 28 באוגוסט 1951, צפון הוליווד, קליפורניה) היה אגיפטולוג גרמני.

## קורות חייו
גאורג שטיינדורף היה בוגר הסמינרים לאגיפטולוגיה של אוניברסיטת גטינגן. הוא קיבל תואר דוקטור בשנת 1884 עם דיסרטציה בלשנית על שמות עצם בקופטית. בשנת 1893 מינתה אותו אוניברסיטת לייפציג לקתדרה לאגיפטולוגיה, שהייתה קיימת מאז 1870 ואוישה קודם לכן על ידי גאורג אברס. האוסף המצרי נוסד על ידי הארכאולוג גוסטב זייפארת', אך שטיינדורף הפך את אוסף הקטן למוזיאון של ממש. במסעות המחקר שלו למצרים הוא רכש לאוסף חפצים מחיי היום יום והקבורה במצרים. הוא גם הביא עמו ללייפציג ממצאים גדולים יותר מחפירות, באישור שירות העתיקות, שהיה אז בניהול צרפת, שהגיעו בעיקרם מהחפירות שנערכו על ידי שטיינדורף במצרים.

חשיבות מיוחדת היא לחפירותיו של שטיינדורף בגיזה, אבו סיר, קאו ואניבה בין השנים 1903 ו-1931. במוזיאון המצרי יש חפצים רבים שהתגלו במשלחות אלו. לאחר פרישתו בשנת 1934, התגורר שטיינדורף ארבע שנים נוספות בלייפציג לפני שהיגר לארצות הברית בשנת 1939, כדי להימנע מרדיפות כיהודי בגרמניה הנאצית .

הוא היה נשוי לאליסה אופנהיימר, אחותו של פרנץ אופנהיימר .
## אודותיו
* *Ägyptischen Museums der Universität Leipzig, Band 11, 2017. Blumenthal, Elke et al.: Georg Steindorff. Stationen eines Lebens. Kleine Schriften des*
* *Gertzen, Thomas L. „ ‚In Deutschland steht Ihnen Ihre Abstammung entgegen’ – Zur Bedeutung von  Judentum und Konfessionalismus für die wissenschaftliche Laufbahn Georg Steindorffs und seiner Rolle innerhalb der École de Berlin.“ In Georg Steindorff und die deutsche Ägyptologie im 20. Jahrhundert. Wissenshintergründe und Forschungstransfers, ed. Susanne Voss and Dietrich Raue. Zeitschrift für ägyptische Sprache und Altertumskunde, Beihefte, Band 5 (Berlin and Boston: Walter de Gruyter, 2016), 333-400.*

## קישורים חיצוניים

* Egyptian Museum at the University of Leipzig
* Homepage of the Museum

קטגוריה:בוגרי אוניברסיטת גטינגן
קטגוריה:ילידי 1861
קטגוריה:נפטרים ב-1951
סיגל בוכריס-רגב

**סיגל בוכריס-רגב** (נולדה ב-1970) היא עיתונאית ישראלית, עורכת עיתון ידיעות אחרונות.

עם מינויה לתפקיד ב-7 ביוני 2023, הייתה לאישה הראשונה בתולדות העיתון שנבחרה לתפקיד זה. קודם לכן שימשה כעורכת הראשית של רשת המקומונים "ידיעות תקשורת" ורשת אתרי החדשות המקומיות mynet.

## ביוגרפיה
סיגל בוכריס-רגב נולדה וגדלה בקריית גת. החלה את דרכה העיתונאית במקומונים בדרום הארץ. בשנת 1990 הצטרפה לקבוצת "ידיעות אחרונות", שם היא פועלת מזה למעלה משלושה עשורים. היא מילאה שורת תפקידי עריכה בעיתוני הרשת המקומית "ידיעות תקשורת", בהם "ידיעות אשדוד/אשקלון" ו"ידיעות ירושלים", שימשה כסגנית עורך הרשת ובהמשך עורכת ראשית של "ידיעות תקשורת".

ביוני 2023 מונתה לעורכת "ידיעות אחרונות", במקומו של נטע ליבנה שפרש מהתפקיד לאחר חמש שנים. המינוי התרחש במסגרת איחוד מערכות החדשות של העיתון ואתר ynet. המהלך לווה גם בכניסתו של אבי משולם לתפקיד העורך הראשי של קבוצת "ידיעות אחרונות", כמה חודשים קודם לכן.

## קריירה עיתונאית
בוכריס-רגב היא עיתונאית שצמחה מתוך המערכת המקומית של קבוצת "ידיעות אחרונות". במשך השנים מילאה תפקידי עריכה רבים בעיתוני רשת "ידיעות תקשורת", ובשנים שקדמו למינויה לעורכת הראשית של העיתון הארצי ניהלה את כלל העיתונים המקומיים כעורכת הראשית של הרשת.

ארבעה חודשים לאחר מינויה, פרצה מלחמת חרבות ברזל, ובוכריס-רגב הובילה את קו הסיקור של העיתון במהלך האירועים. באפריל 2024 הורחבו סמכויותיה והיא הופקדה גם על תחומי המגזין והתוכן המיוחד בקבוצה, לרבות ערוצי המגזין של אתר ynet, כחלק מאיחוד מערכות התוכן של הפלטפורמות.

## חיים אישיים
מתגוררת במבשרת ציון. נשואה לדוד רגב, עיתונאי לשעבר ששימש ככתב הרווחה של "ידיעות אחרונות" וכיום נציב פניות הציבור של הרשות השנייה לטלוויזיה ולרדיו. לבני הזוג שלושה ילדים.

## הערות שוליים

קטגוריה:עיתונאיות ישראליות
קטגוריה:עורכות עיתונים ישראליות
קטגוריה:קריית גת: אישים
קטגוריה:מבשרת ציון: אישים
קטגוריה:עורכי ידיעות אחרונות
קטגוריה:ישראליות שנולדו ב-1970
קטגוריה:ישראלים שנולדו ב-1970
חביב דיארה

**מוחמדו חביב דיארה** (בצרפתית: **Mouhamadou Habib Diarra**; נולד ב-3 בינואר 2004) הוא כדורגלן סנגלי, המשחק בעמדת הקשר או הקיצוני בקבוצת סנדרלנד ובנבחרת סנגל.

## קריירה במועדון
דיארה שיחק בקבוצות הנוער של מילוז ושטרסבורג, וחתם על חוזהו המקצועי הראשון בשטרסבורג ב-18 באוגוסט 2021. הוא ערך את הופעת הבכורה שלו במדי שטרסבורג בניצחון 1–5 על סנט אטיין ב-17 באוקטובר 2021.

ב-1 ביולי 2025, עבר דיארה לסנדרלנד מהפרמייר ליג, וחתם על חוזה לחמש שנים.

## קריירה בינלאומית
דיארה נולד בסנגל ועבר לצרפת בגיל צעיר, ושיחק בנבחרות הנוער של צרפת. במרץ 2024, קיבל זימון בכורה לנבחרת סנגל הבוגרת על ידי המאמן אליו סיסה, הוא נענה לזימון והחליט לייצג את נבחרת סנגל.

הוא ערך את הופעת הבכורה שלו בנבחרת סנגל הבוגרת ב-22 במרץ 2024 במשחק ידידות נגד גבון. ב-14 בנובמבר כבש את שער הבכורה, בניצחון 0–1 על בורקינה פאסו, במסגרת מוקדמות גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני שטרסבורג
קטגוריה:כדורגלני סנדרלנד
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2025
קטגוריה:סנגלים שנולדו ב-2004
אנסוני פריאס

**אנסוני אלחנדרו פריאס גונסאלס** (בספרדית: **Ansony Alejandro Frías González**; נולד ב-2 באוקטובר 2001 בנואריו שבפנמה) הוא כדורגלן פנמי המשחק בעמדת החלוץ בקבוצת מכבי הרצליה מהליגה הלאומית, בהשאלה מאליאנסה.

## קריירת מועדונים
פריאס החל את הקריירה המקצוענית שלו בקבוצת אליאנסה מליגת העל הפנמית, והושאל ממנה במהלך השנים למועדונים ספורטינג סן מיגליטו, הררה ואראבה אונידו מליגת העל הפנמית, ופונטרנס מליגת העל של קוסטה ריקה.

ב-1 ביולי 2025 הושאל למשך עונת 2025/2026 עם אופציית רכישה להפועל חדרה מהליגה הלאומית. בינואר 2026 לאחר שכבר סגר ואף התחיל להתאמן בקבוצת הפועל עכו, חתם במכבי הרצליה.

## קישורים חיצוניים

## הערות שוליים

קטגוריה:כדורגלנים פנמים
קטגוריה:חלוצי כדורגל פנמים
קטגוריה:כדורגלני אראבה אונידו
קטגוריה:כדורגלני פונטרנס
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ספורטאים זרים בקוסטה ריקה
קטגוריה:ספורטאים פנמים בישראל
קטגוריה:ילידי 2001
קווין ריאסקוס

**קווין סטואר ריאסקוס סגורה** (בספרדית: **Kevin Stuar Riascos Segura**; נולד ב-21 ביוני 1995 בבוגוטה שבקולומביה) הוא כדורגלן קולומביאני המשחק בעמדת הבלם.

## קריירת מועדונים
ריאסקוס שיחק במגוון קבוצות בקולומביה ובארצות הברית.

ב-1 ביולי 2025 חתם ריאסקוס על חוזה לעונה אחת בהפועל חיפה מליגת העל הישראלית.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:בוגוטה: כדורגלנים
קטגוריה:כדורגלני דפורטיבו קאלי
קטגוריה:כדורגלני הפועל חיפה
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים קולומביאנים בישראל
קטגוריה:קולומביאנים שנולדו ב-1995
מאיר שטרן

הרב **מאיר שטרן** (לפני 1650, פרנקפורט על המיין – ט"ז באדר ה'ת"ם, 1680, נידראורסל) היה רב ומקובל יהודי גרמני.

## ביוגרפיה
נולד לרבי יהודה ליווא. נשא לאישה את תמרה, בתו של רבה של פרנקפורט, הרב מנדל בס. אשתו הראשונה נפטרה בכ"ג באדר ה'תכ"א, ולאחר פטירתה, נשא לאישה את אחותה יוטלן, וממנה נולד לו בנו היחיד, מנחם מנדל שטרן (נפטר בפרנקפורט בי"ג באייר ה'תנ"ו).

בשנת 1661 כיהן כרב-חבר (עוזר לרב הראשי) בפרנקפורט. בשנת 1662 עבר לווינה, ובהמשך מונה לרב העיר פולדא. לאחר גירוש יהודי פולדא, בשנת 1677, עבר לכהן כרב באמסטרדם. בשנת 1680 יצא בדרכו לקרקוב לאחר שנבחר לעמוד בראש ישיבה שם, אך נפטר בדרכו, בעיירה נידראורסל. אלמנתו האריכה ימים אחריו, ויזמה את הדפסת שו"ת הב"ח, שנדפס לבסוף בידי חתנה.

בתו פרומט נפטרה בוורמס בי' בסיוון ה'תע"א. בת נוספת, ריזלה, נפטרה בפרנקפורט בכ"ד באלול ה'תע"ט.

## פעילותו
שטרן היה בקיא בקבלה, ולימד בין היתר את הנוצרי כריסטיאן קנור פון רוזנרות. הוא גם לימד את השפה העברית לנוצרים שהתעניינו בכתבים היהודיים. במהלך שהותו בווינה, שיתף פעולה עם המקובל הרב יעקב בן אליעזר אשכנזי. בעת שהותו באמסטרדם, לקח חלק בהגהת תרגומי התנ"ך ליידיש של יקותיאל בליץ ושל יוסל ויצנהויזן.

התכתב עם הרב חיים יאיר בכרך, ורבי שבתי בס הביא מדבריו בספרו שפתי חכמים.
ממוזער|שער שו"ת הב"ח (הישנות), פרנקפורט תנ"ז, שנדפס בידי אלמנת הרב שטרן, ככתוב בשער הספר

## לקריאה נוספת
*
* לאופולד לוונשטיין, *Jüdische Flüchtlinge*, בתוך: "Zeitschrift für hebräische Bibliographie", שנה כ', גיליון 1–2, פרנקפורט, 1917, עמ' 27–29
* אליקים כרמולי, *Frankfurter Gallerie*, בתוך: "Der Israelitische Volkslehrer", שנה 9, עמ' 161, פרנקפורט, 1859

## הערות שוליים

קטגוריה:רבנים גרמנים
קטגוריה:מקובלים
קטגוריה:ילידי המאה ה-17
קטגוריה:נפטרים ב-1680
קטגוריה:פולדא: רבנים
קטגוריה:אמסטרדם: רבנים
אליפות אירופה בכדורגל נשים 2025

**אליפות אירופה בכדורגל נשים 2025**, הידועה גם בשם **יורו הנשים 2025**, היא אליפות אירופה בכדורגל נשים ה-14 שמארגנת אופ"א. הטורניר נערך בין ה־2–27 ביולי 2025. נבחרת שווייץ העפילה אוטומטית לטורניר כמארחת, כאשר שאר 15 הנבחרות האחרונות העפילו מטורניר המוקדמות שהתקיים בין אפריל לדצמבר 2024. נבחרת אנגליה זכתה באליפות לאחר ניצחון במשחק הגמר  על נבחרת ספרד בדו-קרב פנדלים בתום הארכה. זו הייתה הזכייה השנייה שלה לאחר שזכתה באליפות הקודמת.

## שלב המוקדמות

51 נבחרות השתתפו במוקדמות התחרות כשנבחרת שווייץ, המארחת, העפילה אוטומטית לטורניר. שאר 50 הנבחרות התחרו על 15 הכרטיסים הנותרים.
טורניר המוקדמות כלל שני שלבים:
* **שלב הבתים**: הפורמט היה דומה לליגת האומות והתבסס על תוצאות ליגת האומות לנשים 2023/24. שני המקומות הראשונים בבתים של ליגה א עלו אוטומטית לאליפות.
* **שלב הפלייאוף**: 8 הנבחרות שסיימו בשני המקומות האחרונים בליגה א', 12 הראשונות בליגה ב' ו-8 הראשונות בליגה ג' עלו לפלייאוף. 28 הנבחרות התמודדו על 7 המקומות הנותרים בשני סיבובים.

### הנבחרות שהעפילו

## אצטדיונים

## שלב הבתים
### בית א

### בית ב

### בית ג

### בית ד

## שלב הנוקאאוט

### רבע הגמר

--------

--------

--------

### חצי גמר

-----------

### הגמר

## כובשות השערים
**4 שערים**
*  אסתר גונסאלס (ספרד)
**3 שערים**
*  סטינה בלקסטניוס (שוודיה)
*  כריסטיאנה ג'ירלי (איטליה)
*  אלכסיה פוטיאס (ספרד)

## פרסים ותארים

**נבחרת הטורניר:**

 
**השחקנית המצטיינת של הטורניר:**
*  אייטנה בונמטי
**השחקנית הצעירה של הטורניר:**
*  
**מלכת השערים:**
*  אסתר גונסאלס (4 שערים)
**שער הטורניר:**
*  דלפין קסקרינו (צרפת נגד הולנד בשלב הבתים 3–2)

## קישורים חיצוניים

## הערות שוליים

קטגוריה:אליפויות אירופה בכדורגל נשים
קטגוריה:תחרויות כדורגל ב-2025
קטגוריה:תחרויות כדורגל בשווייץ
קטגוריה:2025 בשווייץ
עונת 1961 בליגת העל הארגנטינאית

**עונת 1961 בליגת העל הארגנטינאית** הייתה העונה ה-70 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1960 בליגת העל הארגנטינאית ניואל'ס אולד בויס עזבה את הליגה. לוס אנדס עלתה מליגת משנה. 

משחקי הליגה החלו ב-16 באפריל והסתיימו ב-3 בדצמבר 1961. הליגה כללה 16 קבוצות, מהם 15 מפרובינציית בואנוס איירס. משחקי הליגה כללו 30 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף העונה 2 קבוצות שממוצע של נקודות שנצברו בתחרויות הליגה ב-3 שנים אחרונות היו הנמוכות ירדה לליגת משנה. 
 
ראסינג קלוב זכתה באליפות. זה היה התואר ה-14 של המועדון.  

לוס אנדס שצברה ממוצע של 21 נקודות והייתה במקום האחרון בטבלה ירדה לליגת משנה. לנוס צברה 24 נקודות וירדה לליגת משנה למרות שסייתה את העונה במקום ה-12

חוסה סנפיליפו (סן לורנסו) כבש 26 שערים וזכה בתואר מלך השערים. זאת בפעם השלישית ברציפות. 

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1961
קטגוריה:עונות בליגת העל הארגנטינאית
עונת 1962 בליגת העל הארגנטינאית

**עונת 1962 בליגת העל הארגנטינאית** הייתה העונה ה-71 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1961 בליגת העל הארגנטינאית לנוס ולוס אנדס עזבו את הליגה. קילמס אתלטיקו קלוב עלתה מליגת משנה. 

משחקי הליגה החלו ב-25 במרץ והסתיימו ב-12 בדצמבר 1962. הליגה כללה 15 קבוצות, מהם 14 מפרובינציית בואנוס איירס. משחקי הליגה כללו 28 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף העונה 2 קבוצות שממוצע של נקודות שנצברו בתחרויות הליגה ב-3 שנים אחרונות היו הנמוכות ירדה לליגת משנה. 
 
בוקה ג'וניורס זכתה באליפות. זה היה התואר ה-14 של המועדון.  

קילמס אתלטיקו קלוב שצברה ממוצע של 13 ניקודות והייתה במקום האחרון בטבלה ירדה לליגת משנה. פרו קאריל אואסטה צברה ממוצע של 23 נקודות וירדה לליגת משנה למרות שסייתה את העונה במקום ה-11

לואיס ארטימה (אתלטיקו אטלנטה) כבש 25 שערים וזכה בתואר מלך השערים.  

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1962
קטגוריה:עונות בליגת העל הארגנטינאית
הסרסורית (הונטהורסט)

**הסרסורית** או **השדכנית** (בהולנדית: **De koppelaarster**) היא ציור שמן על לוח מאת הצייר ההולנדי חרארד ואן הונטהורסט, שנוצר בשנת 1625. היצירה מוצגת כיום במוזיאון סנטרל  בעיר אוטרכט, ונרכשה עבורו בשנת 1951 על ידי אגודת רמברנדט.

## היסטוריה ותיאור היצירה
ואן הונטהורסט היה חלק מזרם הקרוואג'יסטים של אוטרכט. בין השנים 1610 ל-1620 שהה באיטליה, שם התמחה בציורים ליליים המאופיינים בקונטרסט דרמטי של אור וצל (קיארוסקורו), סגנון שהקנה לו את הכינוי "ג'רארדו דלה נוטי".

הציור מציג אישה צעירה בעלת מחשוף פרובוקטיבי וחיוך מפתה; היא מלווה בגבר האוחז בארנק בידו ובאישה זקנה. שלושתם ממוקמים בחלל תחום וקרוב לעין הצופה. אור הנר שעל השולחן מדגיש את מחשופה של האישה הצעירה ואת לבושה הססגוני, המקושט בנוצות. משמאל נראית שדכנית זקנה, שלה שן בולטת מבעד לפיה הסגור, והיא עוקבת בדריכות אחר המתרחש. הלאוטה, בהקשר זה, היא חפץ המזוהה עם פרוצות ולכן נושאת משמעות ארוטית. הלאוטה משמשת גם כסמל לאיבר מין נשי ולתאווה. הציור מלא בניגודים – לא רק בין אור לחשיכה, אלא גם בין נעורים לזקנה. קצה פטמתה הימנית של האישה הצעירה נראה בה בקושי.

חרארד ואן הונטהורסט ודירק ואן באבורן נמנים עם הדמויות המרכזיות בזרם הקאראווג'יסטי שפעל באוטרכט בראשית המאה ה־17. שניהם שהו באיטליה, נחשפו לאמנותו של קאראווג'ו, ואימצו את סגנונו הדרמטי, המתאפיין בשימוש חד באור וצל ובדמויות בגודל טבעי. ואן באבורן, שפעל ברומא בשנים 1617–1620, יצר סצנות מוסרניות כגון הסרסורית ו*שחקני השש-בש*, שבהן שילב תכנים מוסריים עם טיפול חזותי קרוואג’יסטי חדשני. הונטהורסט התמחה בציורי לילה חושניים, שבהם מופיעות נשים בלבוש חושפני ובתנוחות מפתות, לעיתים באור נר דרמטי, בליווי סמלים ארוטיים כגון לאוטה. דמויותיו מבוססות על מודלים חיים, ומשקפות תפיסה ציורית גשמית וישירה. ואן באבורן, לעומתו, הדגיש את המבנה האיקונוגרפי ואת הרובד המוסרי של הסצנה.

## השוואה ליצירות אחרות
הציור דומה בהרכבו ליצירה האוהבים (הבן האובד) מאת גודפריד שאלקן. בשתי היצירות נראות שלוש דמויות סביב שולחן שעליו נר דולק, כאשר הנר מוסתר בחלקו בידי הצעיר. דמות הסרסורית בשני הציורים דומה באופן בולט.

עם זאת, ואן הונטהורסט מדגיש בגלוי את מקצועה הבלתי מכובד של האישה באמצעות מחשוף נמוך, לאוטה ונוצות המעטרות את שערה. לעומתו, שאלקן מציג את הצעירה בעידון רב יותר. אף שבני זמנו הבינו את משמעות הסצנה, לקוחותיו הבינלאומיים והעשירים העדיפו את הפרשנות המתוחכמת והמרומזת שלו על פני התיאור הישיר יותר של ואן הונטהורסט.

## גלריית תמונות

File:The Procuress.jpg|הסרסורית, דירק ואן באבורן
File:Smiling girl holding an obscene image, by Gerard van Honthorst.jpg|"אישה צעירה עם מדליון" מאת ואן הונטהורסט, אף היא משנת 1625, מציגה את אותו המודל.
קובץ:Lovers (Prodigal Son), Godefridus Schalcken, 1692-1706, oil on canvas, 76.5 by 63.8 cm, The Leiden Collection.jpg|האוהבים (הבן האובד), ציור מאת גודפריד שלאקן


## קישורים חיצוניים

## הערות שוליים

קטגוריה:ציורי ז'אנר
קטגוריה:ציורי שמן
קטגוריה:ציורים מהמאה ה-17
קטגוריה:נשים בציור
קטגוריה:גברים בציור
קטגוריה:זנות בציור
קטגוריה:חרארד ואן הונטהורסט: ציורים
רדסטון ארסנל

**רדסטון ארסנל** (באנגלית: **Redstone Arsenal**) הוא מתקן צבאי של צבא ארצות הברית הממוקם בסמוך להאנטסוויל שבאלבמה. המתקן משמש כמרכז מחקר ופיתוח, ניסוי וייצור של מערכות נשק וטילים, ובפרט בתחום טכנולוגיות חלל וטילים בליסטיים. בנוסף לפעילות יחידות הצבא פועלים בבסיס מרכז טיסות החלל מרשל של נאס"א, יחידות מהסוכנות להגנה מפני טילים, FBI והרשות לאכיפת נושאי האלכוהול, הטבק, הנשק וחומרי הנפץ.

## היסטוריה
הבסיס הוקם ב-1941 במהלך מלחמת העולם השנייה כאתר לייצור תחמושת ונשק כימי עבור הצבא. לאחר המלחמה, המתקן היה למרכז לפיתוח טילים וטכנולוגיות רקטיות, ובפרט טכנולוגיות שהחלו בפיתוחם בגרמניה הנאצית על ידי מהנדסים גרמנים ובהם ורנר בראון. לאחר הקמת נאס"א הועברה כלל פעילויות החלל של הצבא לנאס"א ובבסיס הוקם מרכז טיסות החלל מרשל, המרכז הגדול ביותר לפיתוח משגרים ומערכות הנעה לחלליות.

## גופים הפועלים בבסיס
*צבא ארצות הברית - פיקוד אמצעי הלחימה, פיקוד החלל וההגנה מפני טילים, פיקוד התעופה והטילים, פיקוד הסיוע הביטחוני ויחידות נוספות.
*נאס"א - מרכז טיסות החלל מרשל
*מחלקת המשפטים של ארצות הברית - FBI המפעיל במקום את מרכז המחקר למטעני נפץ של טרוריסטים ויחידות נוספות, והמרכז הלאומי להכשרה ומחקר חומרי נפץ של הרשות לאכיפת נושאי האלכוהול, הטבק, הנשק וחומרי הנפץ

## קישורים חיצוניים
* 
*רדסטון ארסנל באתר צבא ארצות הברית

קטגוריה:בסיסי צבא בארצות הברית: צבא ארצות הברית
קטגוריה:אלבמה: מבנים
קטגוריה:נאס"א: מתקנים
הרמן דויטש

הרב ד"ר **שמעון צבי הרמן דויטש** (בגרמנית: **Hermann Deutsch**; כ"ח בתשרי ה'תרי"ז, 27 בספטמבר 1856 – י' באדר א' ה'תרצ"ב, 17 בפברואר 1932) היה רב אורתודוקסי בגרמניה. מנהל בית יתומים ומחבר ספרים.

## ביוגרפיה
נולד ליהודה לאופר ולרגינה לבית כהן בפראונקירכן. למד בישיבת הכתב סופר בפרשבורג, שותפו ללימוד היה הרב חנוך ארנטרוי.

למד לימודים אקדמיים בברלין וקיבל תואר דוקטור. בסיום לימודיו עבר לבורגפרבך  שבבוואריה, וכיהן בה כרב הקהילה. נשא את פרומט פאני להמן. שם נולדו לו ארבע בנות ובן. במשך תקופה שימש כמורה במיינץ בבית הספר של הרב מאיר להמן. לאחר שנים אחדות נבחר לרב ראשי באלטונה, אך הוא סירב לקבל את המשרה הבכירה, ובחר לנהל בית יתומים בפירט שבגרמניה. המשיך לשמש בתפקיד זה עד פרישתו לגמלאות ב-1929. לבית היתומים לא נאספו תרומות, ובמלחמת העולם הראשונה יוצאי בית היתומים החזיקו את המקום.

היה דמות בולטת בעיר, היווה כתובת לשאלות הלכתיות, ולשאלות יומיומיות. בתרנ"ו מתואר כ"שומר משמרת הקודש", כלומר משמש בתפקיד רבני, בפירט.

ב-1932 טבע חתנו בנהר וגופתו לא נמצאה, ובתו התעגנה. הרב דויטש נפטר מצער לאחר שלושה שבועות ב-17 בפברואר 1932, י' באדר א' ה'תרצ"ב. לאחר פטירתו נמצאה הגופה, וגדולי רבני גרמניה התירו את בתו מעגינותה, והיא נישאה לגיסה שהתאלמן מאחותה שנפטרה ממחלה.
## כתביו
* פירוש נרחב לתורה. פירושו לתורה עוסק בנושאים רבים: פילולוגיה, פשט, דרש, פילוסופיה, היסטוריה ועוד. מקורותיו נרחבים: תנ"ך ופרשניו, מדרשים, ספרים חיצוניים ופיוטים. הפירוש טרם נדפס וצאצאיו עוסקים בההדרתו.
* "אור האמת". חלופת מכתבים בינו לבין הרב חנוך ארנטרוי, בהתייחס לפולמוס סביב פינוי בית העלמין היהודי באלטונה, וקבורת אפר המתים היהודים שבחרו לשרוף את גופתם בבית קברות יהודי.
ממוזער|מצבתו ומצבת אשתו
בתקופתו, הייתה תופעה של יהודים שבקשו שישרפו אותם לאחר מיתתם. הרב של המבורג, ר' מרדכי עמרם הירש, הורה לקבור את האפר בבית קברות יהודי. הרב ד"ר מאיר לרנר פרסם התנגדות לפסק זה. בתגובה, כתב חתנו של הרב הירש, הרב ארנטרוי ספר בשם 'חקר הלכה', להגן על פסקו של חמיו. בתגובה כתב הרב מאיר לרנר ספר בשם 'חיי עולם'. בתגובה, כתב הרב דויטש, ידיד נפשו של הרב ארנטרוי, ספר בשם 'אור האמת', ובו חלופת מכתבים ביניהם, המצדיקים את קבורת האפר בקבר ישראל, ומתמודדים עם הספר 'חיי עולם'. קונטרס תגובה לספר של הרב דויטש מאת הרב מאיר לרנר הודפס בסוף ספרו ונקרא תורת אמת.
* "דברי שלמה" על פי תפיסת התלמוד והמדרש מוצגים ונבחנים באופן ביקורתי (Die Sprüche Salomo's nach der Auffassung im Talmud und Midrasch dargestellt und kritische untersucht) בגרמנית, הוצאת A. Mampe ברלין 1885.
* "מדריך להוראה דתית ישראלית: להוראה בבתי ספר יסודיים וחטיבת ביניים" (Leitfaden der israelitischen Religionslehre) בגרמנית, וירצבורג 1885.

שמועות הלכתיות מובאות בשמו בספרי רבני דורו, כך בכתבי ידידו הרב חנוך ארנטרוי, בשו"ת רבי עזריאל הילדסהיימר, רבי יחיאל יעקב ויינברג, רבי מרדכי הורוויץ, הרב אברהם ביק ועוד.

בכתב ידו דרשה ומספר מכתבים.

## קישורים חיצוניים
* 
* הרמן דויטש באתר הוויקי של פירט

## הערות שוליים

קטגוריה:רבנים אורתודוקסים גרמנים
קטגוריה:מחברי ספרי שו"ת
קטגוריה:מחברי ספרות תורנית
קטגוריה:פירט: רבנים
קטגוריה:ילידי 1856
קטגוריה:גרמנים שנפטרו ב-1932
כדור ושרשרת

ממוזער| כדור ושרשראות לשתי הרגליים, מוזיאון סגלונדס, פינלנד
**כדור ושרשרת** (הידוע גם בשם "רגל ברזל") הוא מכשיר ריסון פיזי ששימש בעבר לקשירת אסירים בגילאי מתבגרים ומבוגרים כאחד. השימוש בו היה נפוץ בארצות הברית מהמאה ה-17 ועד אמצע המאה ה-20. צורת ענישה זו שימשה לעיתים קרובות בשילוב עם שיטות כליאה אחרות.

הכדור והשרשרת הם סוג של אזיק המתוכנן כך שמשקל כדור הברזל בקצה השרשרת הקצרה מגביל את המהירות בה הכבול בו מסוגל לנוע, דבר המקשה מאוד על כל ניסיון בריחה. משקל הכדור נקבע בדרך כלל על ידי בית המשפט, והוא נע בין 2.27 ל-11.34 ק"ג.

## בתרבות
כדור ושרשרת מופיע במקומות רבים הן כדימוי ויזואלי – דמויות אסירים בסרטים מצוירים מאופיינות בו, והן כמטפורה – הביטוי משמש לתיאור קשר זוגי או מחויבות מגבילה. הביטוי מופיע גם בשירים רבים, למשל ב"בית השמש העולה" והוא אף שמו של שיר של ג'ניס ג'ופלין – "Ball and Chain", בו הוא מייצג כאב רגשי.

## ראו גם
* אזיקים אלקטרוניים

## קישורים חיצוניים

## הערות שוליים

קטגוריה:שרשראות
קטגוריה:כדורים
קטגוריה:אזיקים
קטגוריה:משקולות
אברהם נאנסיך

ממוזער
הרב **אברהם נאנסיך** היה רב בצרפת, הולנד ואנגליה, מחבר "עלה תרופה".

## ביוגרפיה
בכתביו מכנה את עצמו ר' אברהם בן שלמה המבורג המכונה אברהם נאנסיך. חי במשך תקופה ארוכה בנאנסי, ושימש כמלמד במשך 15 שנה בביתו של טוביה בועז בהאג. לאחר מכן עבר לאנגליה ושימש כמלמד בבית אברהם קאמפון במשך שנתיים ולאחר מכן החל ללמוד בבית המדרש האשכנזי. חתום כדיין יחד עם רבי דוד טבלי שיף. אלמנתו ניהלה מקווה בביתה, רבי שלמה הירשל ביצע מספר גיורים במקווה זה. בתקס"ז כבר לא היה בין החיים.

שניים מילדיו חלו באבעבועות שחורות בתו נפטרה בנאנסיך בשל טיפול של רופא אליל ובן נוסף מת בהאג. כששמע על חיסון למחלה וראה שיש יהודים הנמנעים להתחסן ממספר טענות, כתב חיבור נגד דבריהם, התחיל לכתוב את החיבור בתקכ"ח בהאג.

עיקר הדיון בספר הוא על כך שאין לחשוש לחוסר בביטחון בה' בהתחסנות. ושאין בעיה להיכנס לסכנה קלה כדי להינצל מסכנה גדולה. בסוף הספר הוא מביא ראיה להתר ממה ששמע מידידו רבי שלום בוזגלו שהיהודים במרוקו נהגו לחסן את עצמם בהדבקה על ידי צימוקים.

בחיבור מוכיח גם שיכול להיות חידושים מועילים שלא היו ידועים בתקופת הראשונים דוגמת "חביות של שייטין לשוט ברקיע".

משה מנדלסון קיבל במכתב מאת המחבר את החלק העוסק בחיסונים והדפיסו ב"המאסף" באותה שנה המחבר הדפיס את המאמר כחוברת בפני עצמה בשם "עלה לתרופה". על המאמר המקורי פורסמו השגות בהמאסף.

לחיבור זה הוסיף נספח ביאור לפרק במסכת ברכות בשם "מרכבת המשנה", חידושים מאת רבה של אנגליה רבי דוד טבלי שיף ודרשה שדרש בסיום הש"ס בבית כנסת האשכנזי בלונדון.

לפי חיים דב פרידברג הוא חיבר גם קונטרס בשם "עולם חדש ועולם הפוך" נגד המודרנה אשר נדפס בלונדון תקמ"ט ביידיש ומהדורה נוספת בעברית, ושוב בתקנ"א. שמואל פיינר טען שמחברו הוא אנונימי בשם משה צבי. בהקדמת הספרון מודגשות אותיות שם זה.

הפסק שלו בנושא החיסונים התפרסם בעקבות הדיון ההלכתי/השקפתי על החיסון נגד קורונה. ובנושא חיסוני ילדים. זהו החיבור היהודי הראשון הדן בנושא. זה גם החיבור היהודי הראשון הדן באווירונאוטיקה.

## הערות שוליים

קטגוריה:האג: אישים
קטגוריה:לונדון: רבנים
קטגוריה:רבנים צרפתים
קטגוריה:מלמדים
Give

***Give*** הוא אלבום האולפן הרביעי של הלהקה הישראלית בלקן ביט בוקס, מיסודם של תמיר מוסקט ואורי קפלן, שיצא לאור ב-6 במרץ 2016. השירים באלבום משלהים סגנונות שונים, מוזיקה בלקנית, פאנק צועני, מוזיקה אלקטרונית, ומוזיקת דאב.

## ביקורת
האלבום זכה לביקורות חיוביות באופן כללי. מבקר המוזיקה, יוסי חרסונסקי, כותב באתר האינטרנט שלו ב-3 במרץ 2012: "הבלקן ביט בוקס תומר יוסף, תמיר מוסקט, אורי קפלן ממשיכים בחגיגת מוזיקת העולם באוריינטציה של World Beat זה עובד. הביטים, הקצב המרקיד, צליל הסקסופון שמשתחל למקום הנכון." ונותן לאלבום ציון של 4 כוכבים מתוך 5.

בן זילכה, מהשבועון מקור ראשון, כותב בטור שלו: "מ"Give", אלבומה החדש של בלקן ביט בוקס, כמו משלושת אלבומי האולפן הקודמים של ההרכב, בוקעת אהבת אדם. לחיבה ולכבוד שרוחשת הלהקה למין האנושי, ולאמונה של חבריה בסגולותיהם של תושבי הכפר הגלובלי באשר הם, יש רבדים רבים. שמחת חיים היא אחד מהם. הסרת המחסומים התרבותיים והגזעיים היא רובד נוסף".

מגזין המוזיקה האמריקאי Consequence ביקר את האלבום וציין שבאלבום זה:"הלהקה לא הצליחה לעמוד בסטנדרטים שהציבו בעבר, באף אחת מהקטגוריות".

## רשימת רצועות

## קישורים חיצוניים

* 20px "Give", במסד הנתונים המוזיקלי AllMusic **(באנגלית)**
* 20px "Give", במסד הנתונים המוזיקלי MusicBrainz **(באנגלית)**
* 20px "Give", במסד הנתונים המוזיקלי Discogs **(באנגלית)**
* 30px "Give", במסד הנתונים המוזיקלי Genius **(באנגלית)**
* 
* 
* 

## הערות שוליים

קטגוריה:אלבומי 2011
קטגוריה:אלבומי בלקן ביט בוקס
קטגוריה:אלבומים באנגלית
תסביך יוקסטה

[שמאל|ממוזער|200px|[אדיפוס נפרד מיוקסטה מאת אלכסנדר קבנל, 1843]]
**תסביך יוקסטה** (באנגלית:**Jocasta complex**) מבטא התשוקה המינית של אם כלפי בנה בתחום התיאוריה פסיכואנליטית.

המונח נהגה לראשונה על ידי ריימונד דה סוסיר בשנת 1920 כאנלוגיה להיפוך הלוגי שלו בפסיכואנליזה, תסביך אדיפוס. כשהציע לו שימוש על פי דרגות תקשורת שונות. ניתן להשתמש בו כדי לכסות דרגות שונות של קשר והתמסרות, כולל דרגת אהבת אם שתלטנית אך א-מינית - דרגה נפוצה יחסית במקרה היעדרות אב.

התסביך נקרא על שם יוקסטה, מלכת תבאי שאילצה את בנה, אדיפוס, להינשא ובסופו של דבר התאבדה. תסביך יוקסטה דומה לתסביך אדיפוס, שבו לילד יש תשוקה מינית כלפי הוריו. המונח הוא מעט אקסטרפולצי, שכן בסיפור המקורי אדיפוס ויוקסטה לא היו מודעים לכך שהם אם ובן כשנישאו. השימוש בהקשרים מודרניים כרוך בידע מלא של בן על מיהי אימו.

ברכה ליכטנברג אטינגר מבקרת את התפיסה הפסיכואנליטית הקלאסית של יוקסטה, על אימהות, נשיות והמודל האדיפלי/סירוס ביחס לקשרי אם-ילד וטוענת לפגיעת תפיסה זו בקשרים אלו.

## הערות שוליים

יוקסטה
קטגוריה:מיתולוגיה יוונית
מוחמד דעאג'נה

**מוחמד מחמוד אחמד דעאג'נה** (בערבית: **محمد دعاجنة**; נולד ב-1976) הוא איש צבא פלסטיני המכהן כמפקד המשמר הנשיאותי הפלסטיני מאז 23 בנובמבר 2024.

## ביוגרפיה
דעאג'נה נולד בעיר יטא שבנפת חברון ב-1976. אביו, תא"ל בדימוס מחמוד אבו עיד דעאג'נה, וסיים בה את לימודיו התיכוניים בשנת 1993. בשנת 1994 הצטרף למכללה הצבאית של אלג'יריה, שם סיים את לימודיו וקיבל תואר ראשון בהגנה אווירית בשנת 1998. הוא השתתף במספר קורסים מיוחדים בתחום הגנה על אישים, מאבק בטרור, התערבות מהירה וניהול משברים.

לאחר שסיים את לימודיו, הצטרף למשמר הנשיאות הפלסטיני, שם התקדם למחלקת ההגנה המיוחדת של נשיא הרשות הפלסטינית יאסר ערפאת, לפני שעבר לעבוד במחלקה לעניינים כספיים ומנהליים. הוא גם שירת ביחידת ההתערבות המהירה של המשמר הנשיאותי ומאוחר יותר התמנה לנהל את האימונים של כוחות הסוכנות. הוא גם ליווה את מחמוד עבאס במשך שנים רבות ושימש כשומר ראשו. כמו כן שימש כסגן מפקד המשמר הנשיאותי הפלסטיני.

ב-23 בנובמבר 2024 מונה למפקד המשמר הנשיאותי הפלסטיני.

בפברואר 2025 נבחר כחבר בחבר הנאמנים של האקדמיה הצבאית הפלסטינית של .

## קישורים חיצוניים

## הערות שוליים

קטגוריה:אנשי צבא
קטגוריה:בוגרי אוניברסיטאות ומכללות באלג'יריה
קטגוריה:פלסטינים שנולדו ב-1976